കര്ഷകന്റെ കൊല നിഹംഗ് വിഭാഗത്തിലെ ഒരാള് കൂടി അറസ്റ്റില് ന്യൂഡല്ഹി: സിംഘു അതിര്ത്തിയില് കര്ഷകനെ കൊലപ്പെടുത്തിയ സംഭവത്തില് നിഹംഗ് സിഖ് വിഭാഗത്തിലെ ഒരാള് കൂടി അറസ്റ്റില്. പഞ്ചാബിലെ അമര്കോട്ട് ജില്ലയില്നിന്ന് നാരായണ് സിങ്ങ് എന്ന ആളെയാണ് പോലീസ് അറസ്റ്റ് ചെയ്തത്. കൊലപാതകത്തിന് ശേഷം നാരായണ് സിങ് സ്വന്തം ഗ്രാമത്തിലേക്ക് പോവുകയായിരുന്നുവെന്ന് പോലീസ് പറയുന്നു. നിഹംഗ് സിഖ് വിഭാഗത്തിലെ സരബ്ജിത്ത് സിങ്ങിനെ സംഭവുമായി ബന്ധപ്പെട്ട് നേരത്തെ അറസ്റ്റ് ചെയ്തിരുന്നു. ഹരിയാന പോലീസില് കീഴടങ്ങിയ സരബ്ജിത്ത്, സംഭവത്തിന്റെ പൂര്ണ ഉത്തരവാദിത്വം ഏറ്റെടുത്തതായി ഔദ്യോഗിക വൃത്തങ്ങള് അറിയിച്ചു. ഇതിന് പിന്നാലെയാണ് മറ്റൊരു അറസ്റ്റ് കൂടി ഉണ്ടായിരിക്കുന്നത്. തങ്ങളുടെ വിശുദ്ധ ഗ്രന്ഥത്തെ അപമാനിച്ചതിനാണ് കൊല എന്ന് സംഘടന തലവന് ബല്വിന്ദര് സിംഗ് സമ്മതിച്ചതായി ആണ് റിപ്പോര്ട്ട്.The post കര്ഷകന്റെ കൊല നിഹംഗ് വിഭാഗത്തിലെ ഒരാള് കൂടി അറസ്റ്റില് first appeared on MalayalamExpressOnline.